કેન્દ્ર સરકારે જીએસટીને ચાર સ્લેબમાં એટલે કે પાંચ, ૧૨, ૧૮ અને ૨૮ ટકાના દરે લેવાનું નક્કી કર્યું છે. સોના ઉપર જીએસટી કેટલો આવશે તે અંગે રેટનો નિર્ણય હાલ જીએસટી કાઉન્સિલ દ્વારા લેવાયો નથી. જ્વેલરી બજારના જાણકારોના કહેવા પ્રમાણે હજુ આ અંગે મતમતાંતર પ્રવર્તી રહ્યા છે. કેટલાક લોકો કહે છે કે બે ટકા આવશે તો વળી કેટલાક લોકો કહે છે કે ચાર ટકા આવશે. જ્વેલર્સનું કહેવું છે કે ચાર કે પાંચ ટકા જીએસટી સોના ઉપર આવે તો ચોક્કસ ભાવમાં પણ વધારો થશે અને તેની કારોબારને અસર થવાની ભીતિ સેવાઈ રહી છે.